«Ψηστήρι» Γιαννακόπουλου στους επενδυτές για άμεση συμφωνία για την ΠΑΕ! - Ποδόσφαιρο - Super League - Παναθηναϊκός | sport-fm.gr: ΣΠΟΡ FM 94.6\n«Ψηστήρι» Γιαννακόπουλου στους επενδυτές για άμεση συμφωνία για την ΠΑΕ!\nΑυτός είναι ο βασικός στόχος του Δημήτρη Γιαννακόπουλου στο αυριανό του ραντεβού με τους επενδυτές στο Λονδίνο. Διαβάστε το ρεπορτάζ.\nΤελευταία ενημέρωση 20/03/2018, 15:16\nΟ Δημήτρης Γιαννακόπουλος, όπως διαβάσατε νωρίτερα, θα ταξιδέψει αύριο για το Λονδίνο. Στην πρωτεύουσα της Αγγλίας, ο ισχυρός άνδρας της ΚΑΕ Παναθηναϊκός superfoods θα έχει συνάντηση με τους ξένους επενδυτές, τους οποίους έχει στο πλευρό του για το πρότζεκτ Athens Alive.\nΣύμφωνα με το ρεπορτάζ, ο βασικός στόχος του κ. Γιαννακόπουλου είναι να προσπαθήσει να πείσει τους «συμπαίκτες» του να κάνουν μια σημαντική αλλαγή στο δικό τους πλάνο. Ποια είναι αυτή; Να προχωρήσουν άμεσα στην ολοκλήρωση της συμφωνίας με τον Γιάννη Αλαφούζου για την ΠΑΕ Παναθηναϊκός, προτού καν να έχει ανάψει το πράσινο φως από την κυβέρνηση για το Athens Alive.\nΟ κ. Γιαννακόπουλος θέλει την άμεση σωτηρία του «τριφυλλιού» και γι αυτό «τρέχει» τις όποιες εξελίξεις. Μετά την επιστολή προς τον Γιάννη Αλαφούζο, προχωράει ακόμη περισσότερο το θέμα. Δεν αποκλείεται, μάλιστα, για να προχωράει σε μια τέτοια κίνηση, να έχει πάρει κάποιες διαβεβαιώσεις από στελέχη της κυβέρνησης για το πρότζεκτ του ΟΑΚΑ. Η αυριανή συνάντηση με τους επενδυτές έχει μεγάλη αξία και ίσως από το αποτέλεσμα του ραντεβού στο Λονδίνο να κριθούν πολλά για τη συνέχεια. Οι συζητήσεις, επίσης, θα έχουν να κάνουν και με τα επόμενα βήματα για το πρότζεκτ, τις διαπραγματεύσεις με την ελληνική κυβέρνηση και το ραντεβού που επίκειται με τον πρωθυπουργό Αλέξη Τσίπρα.\nΟ Δημήτρης Γιαννακόπουλος επισπεύδει τις διαδικασίες και μένει να δούμε τι αποτέλεσμα θα έχει αυτή η προσπάθεια τόσο για τη διάσωση του ποδοσφαιρικού Παναθηναϊκού, όσο και για την υλοποίηση του μεγάλου έργου στο ΟΑΚΑ.


Απόκτηση και ρύθμιση δωρεάν domain name για χρήση στην Ιστοσελίδα μας - serverexpose\nΑπόκτηση και ρύθμιση δωρεάν domain name για χρήση στην Ιστοσελίδα μας\nIn UsufullTags domain, free October 22, 2016 335 Views savvaniss\nDomain name ειναι η διεύθυνση μας στο διαδίκτυο. Είναι η διεύθυνση που πληκτρολογούν οι χρήστες στο φυλλομέτρηση τους για να δουν την ιστοσελίδα μας.\nTo freenom είναι πωλητής domain name ο οποίος δίνει δωρεάν χωρίς καμία υποχρέωση domain με καταλήξεις tk, ga, gq και άλλα για έως 1 έτος.\nΣε αυτό τον οδηγό θα δούμε πως μπορούμε να αποκτήσουμε δωρεάν ένα domain από το Freenom και να το ρυθμίσουμε ώστε να δείχνει στον server που θα φιλοξενήσει τη σελίδα μας.\nΓια να ολοκληρώσουμε αυτό τον οδηγό θα χρειαστεί να ξέρουμε την ip του server μας και ο server να έχει public ip για να μπορέσουμε να ρυθμίσουμε σωστά το domain να δείχνει στη σελίδα μας.\nΓια να δούμε την ip μας μέσα από τερματικό στο server πληκτρολογούμε:\nΜας επιστρέφει το παρακάτω κείμενο. Το σημαντικό είναι σημειωμένο με bold όπου είναι η IP μας, σε εσάς θα εμφανίσει διαφορετική IP. Σημειώνετε την IP που σας εμφανίζετε στο αντίστοιχο σημείο για να τη χρησιμοποιήσουμε αργότερα στο freenom.\neth0 Link encap:Ethernet HWaddr 00:0d:3a:26:19:25\ninet addr:13.45.123.51 Bcast:10.0.0.255 Mask:255.255.255.0\ninet6 addr: fe80::20d:3aff:fe26:1925/64 Scope:Link\nRX bytes:106122 (106.1 KB) TX bytes:54086 (54.0 KB)\nΒήμα 1, Απόκτηση domain.\nπηγαίνουμε στο freenom.com.\nπατάμε πάνω δεξια sign-in όπου μπορούμε να συνδεθούμε με διάφορους τρόπους Εγω για ευκολία επιλέγω το facebook login. Είμαστε ελεύθεροι να κάνουμε login με όποιο τρόπο επιθυμούμε.\nαφού μας συνδέσει μπορούμε μέσα από τη καρτέλα Services-> Register a New Domain να αναζητήσουμε ένα δωρεάν domain.\nΜας μεταφέρει σε μια νέα σελίδα όπου μπορούμε να πληκτρολογήσουμε το domain που επιθυμούμε και να δούμε αν ειναι διαθέσιμο. Δε θα πληκτρολογήσουμε κατάληξη για να μας βγάλει στα προτεινόμενα τις δωρεάν καταλήξεις Πληκτρολογούμε το όνομα του domain που θέλουμε να αποκτήσουμε και πατάμε check Availability. Στη περίπτωση μου αναζητώ serverexpose. Αντικαταστήστε το με το domain που θέλετε να αποκτήσετε.\nfreenom domain search\nΣτο πάνω μέρος της σελίδας μας εμφανίζει τα domain που μπορούμε να αποκτήσουμε δωρεάν Στο κάτω μέρος μας εμφανίζει τα εμπορικά domain με καταλήξεις com, net και άλλα. Επιλέγουμε το δωρεάν domain που επιθυμούμε, στη περίπτωση μου serverexpose.tk και πατάμε “Get it now!”\nfreenom domain results\nΜόλις τελειώσει τον έλεγχο πατάμε “Checkout”.\nfreenom domain checkout\nΕπιλέγουμε την περίοδο για την οποία θέλουμε να καταχωρήσουμε το domain. Το domain είναι δωρεάν από 1 μήνα έως 12 μήνες. Επιλέγουμε όποια περίοδο από τις δωρεάν επιθυμούμε και πατάμε “Continue”.\nfreenom select period\nΜας μεταφέρει στη σελίδα Reviw and Checkout. Εδώ μας ενημερώνει για το κόστος το οποίο στη περίπτωση μας είναι μηδενικό και μας ζητάει να αποδεχτούμε τους όρους. Κάνουμε check το κουτάκι με τους όρους και πατάμε “Complete Order”.\nfreenom complete order\nΣτην επόμενη σελίδα μας ενημερώνει πως ολοκληρώσαμε τη διαδικασία! Τώρα μπορούμε να προχωρήσουμε στη ρύθμιση του domain πατάμε “click here to go to your client Area”.\nΒήμα 2, Ρύθμιση domain.\nΑφού αποκτήσαμε το δωρεάν domain μας, ήρθε η ώρα να το ρυθμίσουμε ώστε να “δείχνει” στον Server μας. Επιλέγουμε Services -> My Domains.\nfreenom my domains\nΜας εμφανίζει μια σελίδα που έχει το domain που μόλις αποκτήσαμε, πατάμε “Manage Domain”.\nfreenom manage domain\nΣτη συνέχεια πατάμε στο “Manage Freenom Dns”.\nΤο μόνο που θα χρειαστεί να κάνουμε είναι στο target να βάλουμε την IP του server μας την οποία βρήκαμε στην αρχή του οδηγού. Στη περίπτωση μου πληκτρολογώ 13.45.123.51. Μη ξεχάσετε να βάλετε τη δική σας IP σε αυτό το βήμα. Το Name το αφήνουμε κενό και πατάμε Save Changes.\nfreenom dns setup\nΚαι τέλος η σελίδα μας ενημερώνει ότι η έγγραφή μας αποθηκεύτηκε . Δε χρειάζεται να κάνουμε κάτι άλλο.\nfreenom record added\nΜε αυτό τον οδηγό καταφέραμε να αποκτήσουμε ένα δωρεάν domain name και να το ρυθμίσουμε να δείχνει στο server μας. Ο χρόνος ολοκλήρωσης αυτού του οδηγού είναι περίπου 25 λεπτά\nΜην διστάσετε να αφήσετε σχόλιο για οποιαδήποτε απορία ή παρατήρηση που μπορεί να έχετε.\nΕγκατάσταση WordPress Σε Ubuntu 16.04 με LAMP Stack\n6 comments: On Απόκτηση και ρύθμιση δωρεάν domain name για χρήση στην Ιστοσελίδα μας\nPingback: Εγκατάσταση Wordpress Σε Ubuntu 16.04 με LAMP Stack - ServerExpose ()\nPingback: Εγκατάσταση πλήρη Email server(Postfix, Dovecot, SpamAssassin, Roundcube, MariaDB) σε Ubuntu 16.04 - Ρύθμιση των απαραίτητων εγγραφών DNS - serverexpose ()\nPingback: Πλήρης εγκατασταση Email server(Postfix, Dovecot, SpamAssassin, Roundcube, MariaDB) σε Ubuntu 16.04 - Ρύθμιση των απαραίτητων εγγραφών DNS - serverexpose ()\nPingback: Εγκατάσταση Laravel σε Ubuntu 16.04 με LEMP Stack - serverexpose ()\nPingback: Κεντρική διαχείριση log με το ELK Stack 5 σε Ubuntu 16.04 - serverexpose ()\nPingback: Εγκατασταση Symfony σε Ubuntu 16.04 με LEMP Stack - serverexpose ()


Μπουγάς στον Ε.Τ.: Απαντάμε θεσμικά στις χυδαιότητες του ΣΥΡΙΖΑ | ΕΛΕΥΘΕΡΟΣ ΤΥΠΟΣ\n15:38 28 Φεβρουαρίου 2021 28 Φεβρουαρίου 2021\n«Η Ελλάδα επιδιώκει μια αμοιβαία εποικοδομητική σχέση με την Τουρκία, ωστόσο απαιτείται συνεπής και καλόπιστη στάση από αμφότερα τα μέρη», αναφέρει ο γενικός γραμματέας της Κ.Ο. της Ν.Δ. και βουλευτής Φωκίδας, Γιάννης Μπούγας, σε μια εφ’ όλης της ύλης συνέντευξη στον «Ε.Τ.» της Κυριακής.\nΑναφορικά με την «υπόθεση Λιγνάδη» και την πολιτική εκμετάλλευση που επιχειρεί η αξιωματική αντιπολίτευση, καλεί τον Αλέξη Τσίπρα «να μην ταυτίζεται με όσους επιχειρούν να ρίξουν την πολιτική μας ζωή στον βούρκο και να ναρκοθετήσουν με χυδαιότητες τον πολιτικό διάλογο», υπογραμμίζοντας ότι η κυβέρνηση δίνει «θεσμική απάντηση» ενισχύοντας «το νομικό μας οπλοστάσιο για τη δίκαιη τιμωρία των ενόχων» και τη «δημιουργία ενός πλαισίου ασφάλειας και εμπιστοσύνης υπέρ του κάθε πολίτη». Ερωτηθείς για τη διαχείριση της πανδημίας, επισημαίνει ότι «η αντιμετώπιση του κορονοϊού γίνεται με υπευθυνότητα και εμπιστοσύνη στους ειδικούς επιστήμονες».\nΠοια είναι η εκτίμησή σας για την πορεία των ελληνοτουρκικών σχέσεων;\nH Ελλάδα επιδιώκει μια αμοιβαία εποικοδομητική σχέση με την Τουρκία, ωστόσο απαιτείται συνεπής και καλόπιστη στάση από αμφότερα τα μέρη. Η Ε.Ε. έχει, παράλληλα με την οικονομική, και σοβαρή γεωπολιτική ισχύ, την οποία πρέπει να επιδείξει εάν η εξέλιξη των πραγμάτων δεν είναι η προσδοκώμενη. Η απειλή επιβολής κυρώσεων εις βάρος της Τουρκίας πρέπει, λοιπόν, να λειτουργήσει ουσιαστικά και όχι απλώς σε επίπεδο θεωρητικό και εντελώς ανώδυνο.\nΩστόσο, παρά τις μεγάλες προκλήσεις, δικαιολογημένα είμαστε αισιόδοξοι. Σταθήκαμε όρθιοι στον Εβρο, στα θαλάσσια σύνορά μας. Στην αυθαιρεσία και το θράσος αντιπαρατάσσουμε το δίκαιο και την αυτοπεποίθηση. Οι διεθνείς συμμαχίες μας όχι μόνο διατηρήθηκαν, αλλά διευρύνθηκαν περαιτέρω, ενώ η αποτρεπτική ικανότητα των Ενόπλων Δυνάμεων ενισχύθηκε.\nΠροσερχόμαστε, λοιπόν, στη συζήτηση για την οριοθέτηση των θαλάσσιων ζωνών με εμπιστοσύνη στις δυνάμεις μας και στην αλήθεια των επιχειρημάτων μας.\nΕνα από τα «θύματα» της πανδημίας είναι η αγορά και συνολικά η κατάσταση της οικονομίας. Πώς στοχεύει η κυβέρνηση να στηρίξει όσους πλήττονται και να κλείσει τις ανοιχτές πληγές;\nΕν μέσω της πρωτόγνωρης και δραματικής κατάστασης που διαμορφώνει η πανδημία, το μεταρρυθμιστικό μας έργο συνεχίζεται.\nΤα συνολικά κεφάλαια, ύψους 32 δισ., μέσω του Ταμείου Ανάκαμψης, φιλοδοξούμε να συμβάλουν στον αληθινό μετασχηματισμό ολόκληρης της ελληνικής οικονομίας. Βασικοί στόχοι, όπως τους έχει διακηρύξει ο πρωθυπουργός, είναι η πράσινη μετάβαση, ο ψηφιακός μετασχηματισμός, η προώθηση των ιδιωτικών επενδύσεων και η εστίαση στην απόκτηση προσόντων και δεξιοτήτων, η εκπαίδευση και η κατάρτιση.\nΕχουν ήδη υιοθετηθεί σημαντικά μέτρα στήριξης της πραγματικής οικονομίας και γενναία χρηματοδοτικά εργαλεία υπέρ όλων όσοι έχουν πληγεί – εργαζόμενων, αυτοαπασχολουμένων και επιχειρήσεων.\nΘα ξεπεράσουμε όλοι μαζί αυτόν τον σκόπελο και θα επανέλθουμε δυναμικότερα και ταχύτερα σε αναπτυξιακή τροχιά, αμέσως μετά την περιπέτεια που βιώνουμε.\nΟ εμβολιασμός ξεκίνησε στη χώρα μας στις αρχές Ιανουαρίου, ωστόσο η αντιπολίτευση επιμένει να ζητά πρωτοβουλίες για εξασφάλιση της πατέντας των εμβολίων, ενώ μιλά για αρρυθμίες και δυσλειτουργίες. Τι απαντάτε;\nΓια τη χώρα μας η έμπρακτη ευρωπαϊκή αλληλεγγύη έχει ιδιαίτερη σημασία. Γιατί μέσα σε αυτήν τη συγκυρία, η Ε.Ε. διαπραγματεύεται ως ενιαίο σύνολο την προμήθεια των εμβολίων κατά του κορονοϊού, έτσι ώστε η κατανομή τους να γίνεται πλήρως αναλογικά, με βάση τον πληθυσμό κάθε χώρας. Δεν υφίστανται, συνεπώς, διαχωρισμοί ανάμεσα σε μεγάλες ή πιο πλούσιες χώρες, από τη μια μεριά, και μικρές ή πιο φτωχές χώρες, από την άλλη.\nΕτσι, η Ελλάδα εμφανίζεται στις πρώτες θέσεις μεταξύ των χωρών της Ε.Ε. ως προς τον ρυθμό των εμβολιασμών, η δε αποτελεσματικότητα που έχει σημειώσει η στρατηγική της κυβέρνησης εκθειάζεται από μεγάλα διεθνή ΜΜΕ. Πράγματι, το πρόγραμμα εμβολιασμού προχωρά μέχρι τώρα χωρίς καθυστερήσεις και προβλήματα. Η ανταπόκριση των πολιτών είναι ευρύτατη και η έξοδος από το τούνελ της πανδημίας βρίσκεται όλο πιο κοντά μας.\nΗ αντιμετώπιση του κορονοϊού γίνεται με υπευθυνότητα και εμπιστοσύνη στους ειδικούς επιστήμονες. Στο πλαίσιο αυτό, λαμβάνουμε μέτρα πρόληψης, για να είμαστε πάντα ένα βήμα μπροστά και να μη χρειαστεί να πάρουμε μεταγενέστερα τυχόν σκληρότερα μέτρα. Η αλήθεια, που η αντιπολίτευση δεν μπορεί να κρύψει, είναι ότι τα έχουμε πάει καλύτερα από σχεδόν όλες τις ευρωπαϊκές χώρες, αλλά, ασφαλώς, δεν υπάρχουν περιθώρια χαλάρωσης και πανηγυρισμών. Συνεχίζουμε τον κοινό αγώνα.\nΑναλάβατε επικεφαλής της Γενικής Γραμματείας της Κοινοβουλευτικής Ομάδας της Ν.Δ. Ποιες είναι οι προτεραιότητές σας;\nΠροσαρμοζόμενοι στις ιδιάζουσες συνθήκες λειτουργίας του Κοινοβουλίου υποστηρίζουμε με επάρκεια, σοβαρότητα και μεθοδικότητα το νομοθετικό έργο. Ταυτόχρονα, με τα μέσα που μας παρέχει η σύγχρονη τεχνολογία διατηρούμε την επαφή μας με τους πολίτες και εμπεδώνουμε την εμπιστοσύνη που μας περιβάλλουν, όπως αυτή καταγράφεται σταθερά, από την αρχή της διακυβέρνησής μας.\nΤο τελευταίο διάστημα το πανελλήνιο έχει σοκαριστεί από τις αποκαλύψεις σεξουαλικής κακοποίησης. Πώς μπορεί να οχυρωθεί ο πολίτης απέναντι σε έκνομες συμπεριφορές;\nΟ πρωθυπουργός, Κυριάκος Μητσοτάκης, απέδειξε και με την πρόσφατη εμφάνισή του στο Κοινοβούλιο για ποιο λόγο τον εμπιστεύονται σε πολύ μεγάλο ποσοστό οι Ελληνες πολίτες, ακόμη και όσοι δεν ψήφισαν Ν.Δ. Γιατί αντιλήφθηκε έγκαιρα τον κίνδυνο από την προσπάθεια των συνεργατών του κ. Τσίπρα, με τους οποίους ο τελευταίος απολύτως ταυτίστηκε ακόμη μία φορά, να ρίξουν την πολιτική μας ζωή στον βούρκο και να ναρκοθετήσουν με χυδαιότητες τον πολιτικό διάλογο, δίνοντας θεσμική απάντηση. Ανέδειξε, δηλαδή, το θέμα της σεξουαλικής κακοποίησης στη Βουλή, ανακοινώνοντας πρωτοβουλίες με διπλό στόχο: Αφενός, σε σχέση με το παρελθόν και το παρόν, να ενισχυθεί ακόμα περισσότερο το νομικό μας οπλοστάσιο για τη δίκαιη τιμωρία των ενόχων. Αλλά, κυρίως, με βλέμμα στο μέλλον, να αποτραπούν αντίστοιχα εγκλήματα, μέσω της δημιουργίας πλαισίου ασφάλειας και εμπιστοσύνης υπέρ του κάθε πολίτη.\n«ΣΥΡΙΖΑ CHANNEL»: Η πρότασης της Ν.Δ για προκαταρκτική – Τα 8 στοιχεία της καυτής δικογραφίας για τον Ν. Παππά


Ο Γαλαξίας μας μπορεί να έχει δισεκατομμύρια κατοικήσιμους πλανήτες - ΑΝΑΚΑΛΥΠΤΩ\nHome ΔΙΑΣΤΗΜΑ Ο Γαλαξίας μας μπορεί να έχει δισεκατομμύρια κατοικήσιμους πλανήτες\nΑθανασίου Αθ. - Μαΐου 02, 2018\nΚαθώς υπάρχουν περίπου 160 δισεκατομμύρια κόκκινοι νάνοι στο Γαλαξία, ο αριθμός των πλανητών που είναι αρκετά θερμοί και υγροί ώστε να υποστηρίξουν ζωντανούς οργανισμούς, είναι τεράστιος.\nΑστρονόμοι κατέληξαν σε αυτό το συμπέρασμα μελετώντας τα λεγόμενα άστρα-κόκκινους νάνους, τα οποία αποτελούν το 80% των άστρων στο Γαλαξία. Υπολόγισαν ότι από αυτά τα άστρα, περίπου το 40% έχουν ένα βραχώδη πλανήτη – όχι πολύ μεγαλύτερο από τη Γη- σε τροχιά γύρω από την «κατοικήσιμη ζώνη», όπου μπορεί να υπάρξει υγρό νερό.\nΚαθώς υπάρχουν περίπου 160 δισεκατομμύρια κόκκινοι νάνοι στο Γαλαξία, ο αριθμός των πλανητών που είναι αρκετά θερμοί και υγροί ώστε να υποστηρίξουν ζωντανούς οργανισμούς, είναι τεράστιος. Σημειώνεται ωστόσο ότι το να εντάσσεται ένας πλανήτης στην κατοικήσιμη ζώνη, δεν σημαίνει απαραίτητα ότι πάνω του αναπτύχθηκε ζωή.\n«Το γεγονός ότι οι κόκκινοι νάνοι είναι τόσο κοινοί μας οδήγησε στο εκπληκτικό συμπέρασμα ότι υπάρχουν δεκάδες δισεκατομμύρια τέτοιοι πλανήτες μόνο στο δικό μας γαλαξία», λέει ο Xavier Bonfils από το Πανεπιστήμιο της Γκρενόμπλ, ο οποίος ηγήθηκε της ερευνητικής ομάδας.\nΟι μελέτες των αστρονόμων, που διεξήχθησαν με τη βοήθεια του τηλεσκοπίου διαμέτρου 3,6 μέτρων που βρίσκεται στο Ευρωπαϊκό Νότιο Παρατηρητήριο, στο Λα Σίλα της Χιλής, επικεντρώθηκαν σε ένα προσεκτικά επιλεγμένο δείγμα 102 άστρων-κόκκινων νάνων. Οι επιστήμονες βρήκαν συνολικά 9 «υπέρ-Γαίες», πλανήτες που η μάζα τους μπορεί να είναι από ίση έως και δεκαπλάσια σε σχέση με της Γης. Δύο από αυτές εντοπίστηκαν εντός των ορίων της κατοικήσιμης περιοχής των άστρων Gliese 581 και Gliese 667 C.\nΑς σημειωθεί ότι οι αστρονόμοι ορίζουν σαν γειτονιά μέχρι την απόσταση των 30 ετών φωτός περίπου\nΟι αστρονόμοι, που δημοσιεύουν τα αποτελέσματά τους στην επιθεώρηση Astronomy & Astrophysics, συνδύασαν τα δεδομένα αυτά με άλλες παρατηρήσεις, γύρω και από άστρα που δεν έχουν πλανήτες, και υπολόγισαν ότι οι «υπερ-Γαίες» των κατοικήσιμων ζωνών που βρίσκονται σε τροχιά γύρω από κόκκινους νάνους απαντώνται σε συχνότητα 41%. Σπανιότεροι είναι οι λεγόμενοι «γίγαντες αερίων», όπως ο Κρόνος και ο Δίας: τέτοιους πλανήτες έχει λιγότερο από το 12% των κόκκινων νάνων.\nΕπιπλέον, καθώς υπάρχουν πολλά τέτοια άστρα κοντά στον ήλιο, οι επιστήμονες πιστεύουν ότι πολλές «υπερ-Γαίες» δεν απέχουν πολύ από τη Γη, για τα αστρονομικά δεδομένα πάντα, αφού σε απόσταση 30 ετών φωτός υπολογίζεται ότι υπάρχουν περίπου 100 κατοικήσιμοι πλανήτες.


Στη φυλακή κατέληξε πολίτης – μέλος του Παγκύπριου Συνδέσμου Κέντρων Διασκέδασης – γιατί αδυνατούσε να πληρώσει τα παλιά και νέα χρέη του (σ.σ. το ΦΠΑ) μέσα στην πανδημία του κορωνοϊού.\nΑυτό αποκάλυψε ο πρόεδρος του συνδέσμου, Νίκος Βασιλείου, μιλώντας στην εκπομπή «Alpha καλημέρα».\n«Εμείς παραμένουμε καθηλωμένοι ενώ οργιάζει η παρανομία σε όλη την Κύπρο. Ακόμη και οι καφενέδες κάνουν live και χορούς. Για όνομα του Θεού πλέον. Αν έπαιρναν απόφαση πριν τρεις εβδομάδες που οι δείχτες ήταν κάτω, θα ήμασταν ανοιχτοί τώρα ή όχι; Δεν ζητούμε χαλαρώσεις αλλά να επανέλθουμε στα αυστηρά πρωτόκολλα. Δεν παρουσιάσαμε διασπορά ούτε συμμετείχαμε σε αυτή. Διασπορά θα υπάρχει πάντοτε.\nΘα γίνει μια ενδημική γρίπη. Πότε θα πρέπει να δουλέψουμε εμείς; Θα μας πουν σε 15 μέρες, θα μας πάρουν 15 Ιουνίου όπως μας έκαναν και πέρσι. Αν είναι τόσο χουβαρντάδες να βάλουν το χέρι στην τσέπη τους και να μας τα δώσουν γιατί δεν έχουμε άλλα λεφτά. Δεν αντέχουμε άλλο αυτή την εξαθλίωση. Δεν έχουμε άλλα αποθέματα. Ποιος θα τους πληρώσει αυτούς τους υπαλλήλους; Δεν ψήφισα επιδημιολόγους, ψήφισα Κυβέρνηση. Δεν αντέχουμε άλλο αυτή την εξαθλίωση όπως είπα», ανέφερε αρχικά.\nΈπειτα συνέχισε λέγοντας ότι «είμαστε αξιοπρεπείς και ό,τι και να μας δώσουν σε ένα χρόνο θα τα δώσουμε πίσω σε φορολογία. Είχαμε ένα συνάδελφο ο οποίος δύο χρόνια δεν μπορούσε να πληρώσει μπήκε φυλακή, πήρε αποζημίωση μόνο 9 χιλιάδες. Τον βάλανε φυλακή γιατί δεν μπορούσε να πληρώσει το ΦΠΑ. Δυόμιση χρόνια δεν δούλευε και δεν μπορούσε να πληρώσει ούτε τα παλιά ούτε τα νέα χρέη. Φέρτε μας χειροπέδες, βάλτε μας όλους φυλακή να τελειώνουμε μια ώρα και καλύτερα. Είμαστε από τις πιο καθαρές επιχειρήσεις αφού δεν μπορούμε να κάνουμε στρεβλώσεις προς το κράτος».


Ήττα του Βόλου (1-2) από τη Μαλίν στο Βέλγιο - Pythia.gr\nΣε φιλικό αγώνα προετοιμασίας που διεξήχθη στο Βέλγιο, ο Βόλος έχασε με 1-2 από τη Μαλίν.\nΟι Βέλγοι, οι οποίοι την επόμενη εβδομάδα ξεκινούν το πρωτάθλημα, προηγήθηκαν στο 29΄ με τον Σχουφς, για να ισοφαρίσει ο Βόλος στο 66΄ με τον Φερνάντεζ.\nΟι Θεσσαλοί δεν χάρηκαν πάντως για πολύ το 1-1, καθώς στο επόμενο λεπτό ο Κάιπερς έγραψε το 2-1 για τη Μαλίν, διαμορφώνοντας το τελικό σκορ.\nΗ ομάδα της Μαγνησίας είχε δοκάρι με τον Μπαρτόλο στο πρώτο ημίχρονο.\nΟ Βόλος ξεκίνησε με τους Κλέιμαν, Κούζντρα, Γκρίλο, Ρομέρο, Φερράρι, Λογαρά, Μπαριέντος, Φερνάντες, Βοιτκόφσκι, Μπαρτόλο, Φαν Βέερτ.\nΣτο δεύτερο μισό χρησιμοποιήθηκαν και οι, Παπαδόπουλος, Ροσέρο, Γκιουλέν, Νίνης, Πουρίτα, Τριανταφύλλου, Τερεζίου, Ακριβόπουλος, Κύρκος.\nείναι μετά νέα τον των αλλά Επεισοδιο twitter στην τις Πώς Τι κρούσματα Στον σε τη Τα Survivor μια από θα το για μου του Ολυμπιακός Στις και Δεν που Στη Spoiler στα να τους στους League ομάδα πρώτη στο Με την Ελίφ Οι της


Ταβέρνα, μπάνιο, τιμές προ κρίσης: Το μοναδικό ελληνικό νησί που τρως και κοιμάσαι με 50€ τη βραδιάΤαβέρνα, μπάνιο, τιμές προ κρίσης: Το μοναδικό ελληνικό νησί που τρως και κοιμάσαι με 50€ τη βραδιά\nΑκόμα και φέτος που οι τιμές έχουν ανέβει παντού\nΈνα από τα δύσκολα σταυρόλεξα των Ελλήνων (επίδοξων) παραθεριστών αυτό το καλοκαίρι είναι η επιλογή προορισμού, καθώς έχει ήδη αποκρυσταλλωθεί ένα καθεστώς κατακόρυφης αύξησης του κόστους σε τιμές εισιτηρίων και διαμονής στα τουριστικά καταλύματα.\nΤο κύμα ανατιμήσεων σε καύσιμα και ενέργεια, καθώς και η τάση των επιχειρηματιών τουρισμού να βγάλουν μέρος των σπασμένων μετά από δύο καλοκαίρια με έντονους περιορισμούς λόγω covid (άρα και μειωμένης κίνησης), έχουν διαμορφώσει συνθήκες δυσβάσταχτου προϋπολογισμού διακοπών για την πλειονότητα των πολιτών, ιδίως βέβαια για οικογένειες με παιδιά.\nΓια μια τετραμελή οικογένεια π.χ., τα ακτοπλοϊκά εισιτήρια για το Ηράκλειο της Κρήτης είναι 100€ πιο ακριβά από πέρσι (έως τώρα, διότι αναμένονται και νέες ανατιμήσεις), ενώ… αποκαρδιωτική για πάρα πολλά νοικοκυριά είναι η κατάσταση που επικρατεί με τις τιμές εισιτηρίων για τις Κυκλάδες. Ενδεικτικά, για τη Σίφνο το τριήμερο του Αγίου Πνεύματος, για τέσσερα άτομα με αυτοκίνητο, το κόστος της μετακίνησης υπερβαίνει τα 600€! Για τη Μήλο, το πήγαινε-έλα για ένα άτομο με το γρήγορο πλοίο της γραμμής – το ταξίδι διαρκεί περίπου 3,5 ώρες – είναι 150€ και με το αργό, διάρκειας 7 ωρών, 86 ευρώ! Χώρια βέβαια οι τιμές των καταλυμάτων, που επίσης έχουν πάρει την ανιούσα.\nΤα αεροπορικά εισιτήρια για πολλούς προορισμούς στο εξωτερικό είναι σαφώς πιο φτηνά, αν κλειστούν έγκαιρα.\nΦέτος λοιπόν έχει περισσότερη αξία να τσεκάρει κάποιος αν υπάρχει κάποια value επιλογή, τέτοια που δεν θα χρειαστεί να… αναπολήσει τις εποχές των διακοποδανείων για να αισθανθεί τη μαγεία του ελληνικού καλοκαιριού σε ένα νησί.\nΈνας τέτοιος προορισμός λοιπόν είναι οι Φούρνοι, ο νησιωτικός σχηματισμός στο ανατολικό Αιγαίο, που βρίσκεται ανάμεσα στην Ικαρία και τη Σάμο. Αποτελείται από τα νησιά Φούρνοι, Θύμαινα και 10 ακατοίκητες βραχονησίδες. Κατά το Μεσαίωνα, οι Φούρνοι είχαν την ονομασία «Κορσεοί Νήσοι» (νησιά των κουρσάρων), καθώς υπήρξαν διάσημο ορμητήριο πειρατών.\nΒάσει της τελευταίας απογραφής (2015) η συστάδα νησιών έχει 1313 κατοίκους, εκ των οποίων 1000 και πλέον κατοικούν στους Φούρνους. Το νησάκι διακρίνεται για την άγρια ομορφιά του, πρόκειται για έναν από τους τελευταίους ανέγγιχτους «παραδείσους» του Αιγαίου και προσφέρεται για στιγμές «αρχέγονης» ελευθερίας και απόλυτης χαλάρωσης. Την ίδια ώρα όμως και για φυσιολάτρες, που έλκονται από τις εξερευνήσεις.\nΗ μεγάλη ακτογραμμή των Φούρνων είναι γεμάτη υπέροχες παραλίες με κρυστάλλινα νερά. Λίγοι γνωρίζουν ότι πρόκειται για ένα υδάτινο οικοσύστημα μεγάλης βιοποικιλότητας και μόνο οι πιο τυχεροί έχουν γίνει κοινωνοί της απαράμιλλης ομορφιάς του. Αυτές οι δαντελωτές ακτογραμμές δημιουργούν ένα μαγευτικό πλέγμα από μυστικά θαλάσσια περάσματα, φιορδ και βραχώδεις υφάλους.\nΗ διάρκεια του ταξιδιού από τον Πειραιά είναι 7 ώρες και τα εισιτήρια μετ’ επιστροφής στοιχίζουν περίπου 105€ το άτομο. Οι τιμές των κλινών είναι απολύτως προσιτές ακόμα και τον Αύγουστο, ξεκινώντας από 30€ το άτομο ανά βραδιά. Οι τουριστικές υποδομές βέβαια είναι ελάχιστα ανεπτυγμένες και για την περίοδο του δεκαπενταύγουστου η αναζήτηση διαμονής πρέπει να γίνει… χθες.\nΗ πραγματική ευχάριστη… έκπληξη ωστόσο είναι το κόστος της διατροφής. Με 15€-20€ ευρώ / άτομο μπορεί να απολαύσει κανείς εξαιρετικούς ντόπιους μεζέδες δίπλα στη θάλασσα, ενώ τεράστια είναι η διαφορά και στην τιμή του φρέσκου ψαριού συγκριτικά με τα φημισμένα Κυκλαδονήσια.\nΓια άγρια, ανόθευτη ομορφιά λοιπόν και για value for money διακοπές, το «νησί των πειρατών» σε περιμένει να πάρεις ως λάφυρα μοναδικές (και ουδόλως πολυέξοδες…) αναμνήσεις.


Φόβοι Μόσχας για blitzkrieg του Κιέβου στην ανατολική Ουκρανία λόγω… Bayraktar! | Defence-point.gr\ndpoint | 20/12/2020 01:15\nΤο Κίεβο συμφώνησε με την Άγκυρα για την εξαγωγή του τουρκικού “Bayraktar” στην Ουκρανία. Τα drone αυτά θεωρούνται ότι είναι οι κύριοι θριαμβευτές του πρόσφατου πολέμου στο Καραμπάχ. Πιστεύεται, ότι με τη βοήθειά τους, οι στρατηγοί του Κιέβου ονειρεύονται να επαναλάβουν το blitzkrieg του Καραμπάχ στο Ντόνμπας. Αλλά τι θα δώσει η Ουκρανία στην Τουρκία σε αντάλλαγμα;\nΤων Irina Yarovaya, Nikolay Vasil’yev, Artur Priymak\nΟι ένοπλες δυνάμεις της Ουκρανίας χρειάζονται τα τουρκικά drone και το Κίεβο είναι έτοιμο να επεξεργαστεί μια εναλλακτική κοινής παραγωγής τους με μεταφορά τεχνολογίας. Αυτό ανακοινώθηκε την Παρασκευή από τον υπουργό Άμυνας της Ουκρανίας Andriy Taran. “Τα σύγχρονα τουρκικά μη επανδρωμένα αεροσκάφη έχουν τα χαρακτηριστικά που χρειαζόμαστε”, είπε, προσθέτοντας ότι “υπάρχουν σχέδια συμπαραγωγή UAV με την Τουρκία”.\n«Και εδώ δεν μιλάμε μόνο για τη δημιουργία μιας εταιρείας, αλλά για τη μεταφορά τεχνολογιών. Όπως γνωρίζετε, η Ουκρανία διαθέτει τεχνολογίες που μπορούν να μεταφερθούν σε τουρκικές εταιρείες», μεταφέρει τα λόγια του υπουργού το TASS. Τη Δευτέρα, ο Taran υπέγραψε συμφωνία με τουρκικές εταιρείες για την παραγωγή οπλισμένων μη επανδρωμένων αεροσκαφών για τις ανάγκες του ουκρανικού στρατού. Η υπογραφή πραγματοποιήθηκε στο πλαίσιο της επίσκεψης στο Κίεβο τουρκικής αντιπροσωπείας που ηγείτο ο επικεφαλής της αμυντικής βιομηχανίας Ismail Demir.\nΝωρίτερα, ο Αρχηγός των Ενόπλων Δυνάμεων της Ουκρανίας, ο Στρατηγός Ρούσλαν Χομάτσακ, υποσχέθηκε ότι το 2021 το Κίεβο θα αγοράσει πέντε ακόμη τουρκικά Bayraktar TB2. Πιθανότατα, η Τουρκία ενδιαφέρεται η Ουκρανία να καταστεί ο εκτελεστικός κρίκος της τεχνολογικής αλυσίδας για την παραγωγή μη επανδρωμένων αεροχημάτων, πιστεύει ο αρχισυντάκτης του περιοδικού “Οπλοστάσιο της Πατρίδας” Alexei Leonkov.\n«Προφανώς, τα «Bayraktar» θα συναρμολογηθούν από στην Ουκρανία με τη βοήθεια φθηνής εργασίας. Το γεγονός ότι η ουκρανική στρατιωτική βιομηχανία λειτουργεί με αμερικανικές επιδοτήσεις, επιδρά στο τελικό φθηνό κόστος, δηλαδή, η Άγκυρα θα μεταφέρει στην πραγματικότητα μέρος του κόστους συναρμολόγησης των αεροσκαφών της στην Αμερική», δήλωσε ο ειδικός στην εφημερίδα VZGLYAD.\nΊσως το ενδιαφέρον της Άγκυρας για την αμυντική βιομηχανία της Ουκρανίας τροφοδοτήθηκε επίσης από την απειλή των δυτικών κυρώσεων – οι Ηνωμένες Πολιτείες μόλις εισήγαγαν μακροχρόνιες κυρώσεις, απαγορεύοντας την εξαγωγή υλικών για τις ανάγκες της τουρκικής αμυντικής βιομηχανίας, καθώς και το πάγωμα των περιουσιακών στοιχείων των τουρκικών αμυντικών εταιρειών, συμπεριλαμβανομένου του ίδιου του Ismail Demir, δήλωσε ο Leonkov.\nΩστόσο, άλλοι ειδικοί πιστεύουν ότι η σύναψη της συμφωνίας με το Κίεβο δεν σχετίζονται με τις κυρώσεις των ΗΠΑ. «Η Άγκυρα επιδιώκει καθαρά εμπορικό όφελος. Έχει ήδη αποκτήσει πρόσβαση στους κινητήρες του διάσημου εργοστασίου Motor Sich και τώρα είναι έτοιμη να μεταφέρει τη δική της τεχνολογία στην Ουκρανία, βέβαια όχι την πλέον πρόσφατη.\nΣε τελική ανάλυση, δεν την απειλεί με μεγάλες απώλειες: η εταιρία Baykar Makina, η οποία παράγει drones, στο μεταξύ, ήδη δημιουργεί αεροχήματα εντελώς διαφορετικού επιπέδου”, εξήγησε ο Andrey Frolov, αρχισυντάκτης του περιοδικού Export Arms.\n«Το Κίεβο έχει ήδη αποκτήσει έξι τουρκικά Bayraktars πριν από ένα χρόνο και αναμένεται να αυξήσει σταδιακά τον αριθμό τους σε 50. Σε αυτό το πλαίσιο, ο Υπουργός Taran άρχισε να μιλά για το γεγονός ότι θα ήταν ωραίο να παράγονται τα αεροσκάφη στην Ουκρανία. Δεν υπάρχει κάτι το ιδιαίτερο σε αυτό, απλώς διατύπωση επαίνων που απευθύνεται στους Τούρκους φίλους, μια επιθυμία να τους ευχαριστήσουν», δήλωσε ο στρατιωτικός εμπειρογνώμονας.\nΟι Ουκρανοί δεν έχουν καμία πιθανότητα να παράγουν ανεξάρτητα, αεροχήματα όπως το Bayraktar. Ο προϋπολογισμός τους είναι πολύ μικρός, όπως και η αγορά, οπότε υπό τις τρέχουσες συνθήκες δεν είναι ρεαλιστικό”. Όπως σημείωσε η εφημερίδα VZGLYAD, μία από τις κύριες ανακαλύψεις του πρόσφατου πολέμου στο Καραμπάχ ήταν οι μαζικές επιθέσεις των τουρκικών οπλισμένων αεροχημάτων “Bayraktar TB2” που κατασκευάστηκαν από την εταιρεία Baykar Makina.\nΤο drone, που πιστεύεται ότι βοήθησε το Αζερμπαϊτζάν να νικήσει την Αρμενία, πήρε το όνομά του από τους ιδιοκτήτες της εταιρείας. Επιπλέον, για τον πρόεδρο Ρετζέπ Ταγίπ Ερντογάν, πρόκειται σχεδόν για οικογενειακή επιχείρηση. Ο σημερινός επικεφαλής της εταιρείας, Selcuk Bayraktar, είναι γαμπρός του.\nΌσον αφορά την Ουκρανία, ο εξοπλιστικός γίγαντας συνεργάζεται μαζί της επιτυχώς για πολύ καιρό. Το 2018, η Baykar Makina παρουσίασε το πρώτο δείγμα του drone Akinci – μια κοινή ανάπτυξη Τούρκων και Ουκρανών μηχανικών. Αυτή η συσκευή είναι εξοπλισμένη με κινητήρα που κατασκευάζεται στο εργοστάσιο Ivchenko-Progress στο Zaporozhye – ο κινητήρας είναι 3,5 φορές πιο ισχυρός από τον κινητήρα του Bayraktar.\nΤο οπλισμένο αερόχημα “Akyndzhi” (σ.σ. ίσως η τυποποίησή του σε ουκρανική υπηρεσία) μπορεί να πετάξει στα 12 χιλιάδες μέτρα, να μεταφέρει έως 900 κιλά οπλισμό σε εξωτερικούς αναρτήρες και έως 450 κιλά στα εσωτερικό της ατράκτου. Το drone είναι εξοπλισμένο με πυραύλους και βόμβες, καθώς και με ηλεκτρονικά συστήματα αναγνώρισης και πολέμου.\nΠέρυσι το Κίεβο αγόρασε και δοκιμάζει Bayraktar TV2. Σύμφωνα με ανεπίσημα στοιχεία, το ποσό αυτής της σύμβασης ήταν 69 εκατομμύρια δολάρια. Τα αεροσκάφη που αγοράστηκαν από την Ουκρανία είναι εξοπλισμένα, ειδικότερα, με τουρκικές βόμβες υψηλής ακρίβειας MAM-L.\nΑυτές οι βόμβες με σύστημα καθοδήγησης λέιζερ χρησιμοποιήθηκαν από το Αζερμπαϊτζάν στις πρόσφατες μάχες στο Καραμπάχ. Η κεφαλή MAM-L είναι εξοπλισμένη με φορτίο τόσο θερμοβαρικών όσο και τύπων διασποράς – δηλαδή, μπορεί να χρησιμοποιηθεί για την καταστροφή τόσο βαρέως εξοπλισμού και υποδομών, όσο και μεγάλων συγκεντρώσεων προσωπικού του εχθρού.\nΩς αποτέλεσμα της σύμβασης, πέρυσι οι Ουκρανικές Ένοπλες Δυνάμεις έλαβαν περίπου 12 TB2 Bayraktar εξοπλισμένα με πυρομαχικά κατηγορίας MAM-L και MAM-S, ανέφερε το υπουργείο Άμυνας της Ουκρανίας. Την ίδια χρονιά, ο ουκρανικός στρατός που εκπαιδεύτηκε από Τούρκους εκπαιδευτές χρησιμοποίησε αυτά τα UAV σε ελιγμούς και το έδαφος ήταν όσο το δυνατόν πιο κοντά στο Ντόνμπας.\nΗ στενή συνεργασία μεταξύ της Άγκυρας και του Κιέβου όσον αφορά τα μη επανδρωμένα αεροχήματα μάχης, συνεχίστηκε και κατά το τρέχον έτος. Τον Ιανουάριο η προαναφερθείσα Ivchenko-Progress υπέγραψε σύμβαση με την Baykar Makina για την προμήθεια κινητήρων turboprop και turbojet για UAV και πυραύλους κρουζ.\nΤον Αύγουστο, υπήρχαν αναφορές ότι το Κίεβο προσέφερε στην Άγκυρα την δυνατότητα να αγοράσει μερίδιο 50% στην Zaporizhzhya – Motor Sich, κορυφαία εταιρεία παραγωγής κινητήρων αεροσκαφών. Αυτό το πρόγραμμα, ωστόσο, δεν υλοποιήθηκε. Όπως σημείωσε το ουκρανική σάιτ Defense Express, στα τέλη Οκτωβρίου η τουρκική πλευρά αρνήθηκε να αγοράσει μετοχές της Motor Sich και αποφάσισε να αντικαταστήσει τους ουκρανικούς κινητήρες για το UAV με αντίστοιχους δικούς της.\nΗ Baykar Makina εξήγησε ότι τα UAV χρειάζονται εμβολοφόρους κινητήρες αυτής της κατηγορίας, τους οποίους η Motor Sich, δυστυχώς, δεν παράγει. Αλλά την ίδια στιγμή, η Baykar Makina διαβεβαίωσε τους εταίρους του Κιέβου – η απόφαση δεν σημαίνει περικοπή της συνεργασίας με το ουκρανικό στρατιωτικό-βιομηχανικό σύμπλεγμα.\nΣτη συνέχεια, στα τέλη Οκτωβρίου, ο Ουκρανός Υπουργός Στρατηγικών Βιομηχανιών Oleg Urusky είπε ότι οι Τούρκοι αναζητούν θέση στην Ουκρανία για την από κοινού παραγωγή drone. Σύμφωνα με τον Urusky, η Άγκυρα θα εξασφαλίσει επενδύσεις, ενώ η Ουκρανία χρειάζεται μόνο μια πλατφόρμα.\nΕν τω μεταξύ, οι Ουκρανικές Ένοπλες Δυνάμεις συνέχισαν να δοκιμάζουν τα αεροσκάφη που αγοράστηκαν σε συνθήκες πραγματικού πολέμου. Στα τέλη Νοεμβρίου, τα “Bayraktar” μαζί με τους αμερικανικούς αντιαρματικούς πυραύλους FGM-148 Javelin δοκιμάστηκαν στην περιοχή Nikolaev, στο χώρο εκπαίδευσης Shirokiy Lan, ανέφερε το “Ukraine.ru”. Σύμφωνα με το σενάριο των ασκήσεων, ο ουκρανικός στρατός επιχείρησε σε συνθήκες χρήσης του ηλεκτρονικού πολέμου από τον εχθρό. Στα τέλη Νοεμβρίου, οι Ένοπλες Δυνάμεις της Ουκρανίας προσομοίωσαν επίθεση Bayraktar στην Κριμαία.\nΟι ειδικοί σημειώνουν ότι η ίδια η Ουκρανία παράγει drone για μεγάλο χρονικό διάστημα, αλλά δεν μπορούν να ανταγωνιστούν τα τουρκικά όσον αφορά τις προδιαγραφές τους. Τα δικά τους αεροσκάφη λειτουργούν εδώ και πολύ καιρό για τις Ένοπλες Δυνάμεις της Ουκρανίας στη γραμμή επαφής στο Ντόνμπας. Σύμφωνα με τη Λαϊκή πολιτοφυλακή του Λουγκάνσκ, ουκρανικά αεροσκάφη βομβαρδίζουν πολιτικές υποδομές.\nΕπίσης, τα UAV πραγματοποιούν εναέρια αναγνώριση, για να κατευθύνουν τις βολές του πυροβολικού. Όπως σημειώνεται από την “Komsomolskaya Pravda”, οι δημοκρατίες του Ντόνμπας, φοβούνται ότι η ταχεία ανάπτυξη του οπλοστασίου των μη επανδρωμένων αεροσκαφών σημαίνει ότι το Κίεβο ετοιμάζει ένα blitzkrieg ανάλογο με αυτόν που συνέβη στο Καραμπάχ.\n«Το Κίεβο δηλώνει τη δέσμευσή του για μια ειρηνική διευθέτηση. Ανακύπτει το ερώτημα: γιατί λοιπόν μια φτωχή χώρα με μια τεράστια τρύπα στον προϋπολογισμό αγοράζει Bayraktars; Έχουν άλλα σημεία όπου μπορούν να τα εφαρμόσουν; Όχι, αγοράζουν Bayraktars για να τα χρησιμοποιήσουν στο Ντονμπάς», δήλωσε ο Rodion Miroshnik, σύμβουλος του επικεφαλής ΛΔ του Λουγκάνσκ, εκπροσώπου της δημοκρατίας στις συνομιλίες του Μινσκ, στην εφημερίδα VZGLYAD.\nΟι δηλώσεις του Προέδρου Ζελένσκι και οι πραγματικές ενέργειες του Κιέβου είναι ουσιαστικά αντίθετες, ανέφερε η πηγή. «Με τη δηλωμένη επιθυμία για ειρήνη, πρέπει να συγκεντρωθούν χρήματα για να αποκατασταθεί το Ντόνμπας. Και για να ρίξουμε όλη μας τη δύναμη σε μια πολιτική και διπλωματική διευθέτηση, να συμφωνήσουμε σε ένα μοντέλο συνύπαρξης και γενικά να λύσουμε το ζήτημα της ασφάλειας. Αυτό δεν συμβαίνει», παραπονέθηκε ο εκπρόσωπος του Λουγκάνσκ.\nΗ Ουκρανία παίρνει τεράστια δάνεια, αγοράζει Bayraktars, παραγγέλνει ορισμένα πολεμικά πλοία στη Μεγάλη Βρετανία και κάνει παρόμοια πράγματα. Κατά συνέπεια, ο στόχος είναι στρατιωτική δράση χρησιμοποιώντας, στην περίπτωση αυτή, μη επανδρωμένα αεροσκάφη”.\nΩστόσο, το Ντόνμπας θα έχει κάτι για να απαντήσει στις επιθέσεις των Bayraktar, λέει ο Miroshnik. «Τον Μάιο του 2014, η Ουκρανία άρχισε να χρησιμοποιεί drones για αεροπορικές επιδρομές στο Λουγκάνσκ, Ντονιέτσκ, Σουχοντόλσκ. Στη συνέχεια κτύπησαν κατοικημένες περιοχές με τα αεροσκάφη τους. Αλλά μέχρι τον Αύγουστο, όλη η αεροπορία της Ουκρανίας είχε εξαντληθεί. Επομένως, τώρα να πούμε ότι θα είμαστε εντελώς άοπλοι μπροστά σε μια ντουζίνα “Bayraktar” είναι αφελές”, συνόψισε ο εκπρόσωπος του Λουγκάνσκ.\nTags: ΤΟΥΡΚΙΑ UAV BAYRAKTAR, ΤΟΥΡΚΙΑ ΟΥΚΡΑΝΙΑ


Κούτρο - Βικιπαίδεια\nΣυντεταγμένες: 39°01′58″N 16°58′57″E / 39.03278°N 16.98250°E / 39.03278; 16.98250\nΟ Καθολικός ναός Madre του Κούτρο.\nΕπαρχία της Κροτόνε\n(31 Δεκεμβρίου 2004)\nSS. Crucifix (3 Μαΐου)\nΘέση του δήμου στην επαρχία της Κροτόνε\nΤο Κούτρο (ιταλικά: Cutro) είναι μια πόλη στην Καλαβρία της επαρχίας Κροτόνε στην Νότια Ιταλία. Βρίσκεται περίπου 18 χιλιόμετρα νοτιοδυτικά από τον Κρότωνα και 120 χιλιόμετρα δυτικά από την Κοζέντσα. Είναι η γενέτειρα του Ιταλού ποδοσφαιριστή Vincenzo Iaquinta της Ιταλικής ποδοσφαιρική ομάδας Γιουβέντους.\nΗ πόλη αυτή είναι γνωστή και για τους χαμηλούς κίτρινους λόφους (λόγω της καλλιέργειας σιτηρών) οι οποίοι μοιάζουν με αμμόλοφους της ερήμου. Ο Ιταλός σκηνοθέτης Πιέρ Πάολο Παζολίνι χρησιμοποίησε το τοπίο αυτό στην ταινία του Το Ευαγγέλιο κατά Ματθαίον (Ιταλικά: Il vangelo secondo Matteo) το 1964.\n3 Τουρνουά σκακιού\nΤο Κούτρο ήταν μία από τις Ελληνικές αποικίες της Μεγάλης Ελλάδος με το όνομα Κυτέριον (Kyterion).\nΤο 1575 απέκτησε από τον βασιλιά της Ισπανίας Φίλιππο Β' το τίτλο της πόλης αλλά και 20 χρόνια απαλλαγής από του φόρους μετά από νίκη του στο σκάκι με τον διάσημο πρωταθλητή σκακιού Giovanni Leonardo di Bona (ο οποίος καταγόταν από το Κούτρο).\nΣτις 8 Μαρτίου 1832 η πόλη καταστράφηκε από σεισμό. Τα περισσότερα σπίτια και κτίρια του χωριού καταστράφηκαν και εκατοντάδες άνθρωποι πεθάναν κάτω από τα συντρίμμια.\nΜέχρι τα μέσα του 20ου αιώνα το Κούτρο ήταν πυκνοκατοικημένη περιοχή όταν πολλοί κάτοικοι μετανάστευσαν στην Βόρεια Ιταλία και στην Γερμανία.\nΑξιοθέατο είναι ο Καθολικός ναός Madre ο οποίος βρίσκεται στο κέντρο της πόλης και ανοικοδομήθηκε το 1832.\nΤουρνουά σκακιού[Επεξεργασία | επεξεργασία κώδικα]\nΑπό το 1995 διεξάγεται στο Κούτρο (24 Απριλίου - 1η Μαΐου) διεθνές σκακιστικό τουρνουά με συμμετοχή πρωταθλητών από όλο το κόσμο. \n↑ Επίσημη Ιστοσελίδα Διοργάνωση Σκακιστικού Τουρνουά στο Κούτρο. Αρχειοθετήθηκε 2010-08-15 στο Wayback Machine. (Αγγλικά) (Ιταλικά)\nΑνακτήθηκε από "https://el.wikipedia.org/w/index.php?title=Κούτρο&oldid=8522340"\nΤελευταία τροποποίηση 08:32, 11 Νοεμβρίου 2020.


Τετ. 23 ΣΕΠ 20 22:18\nΟ αριθμός των θυμάτων του σεισμού υπολογίζεται 145, γεγονός που κατατάσσει τον σεισμό ως τον πιο θανατηφόρο που έλαβε χώρα στην Ελλάδα τα τελευταία 50 χρόνια. Με βάση αυτοψία σε 111 από τα θύματα του σεισμού, 36 άνθρωποι πέθαναν από τραύματα, 38 άνθρωποι έφεραν τραύματα από τα οποία κινδύνευε η ζωή τους ενώ 31 πέθαναν από ασφυξία. Οι περισσότεροι από τους θανάτους (102/111) οφείλονται σε καταρρεύσεις κτιρίων, τρία από αυτά εργοστάσια.\nΣτο εξαώροφο κτίριο της Ρικομέξ, στο Μενίδι, που στεγάζονταν οι εταιρείες Ρικομέξ και Εστία εμπορική, πέθαναν 39 άνθρωποι, ανάμεσα στους οποίους δύο έγκυες γυναίκες. Η επιχείρηση κήρυξε πτώχευση το 2004. Από την εκδίκαση της υπόθεσης το 2007, από τους 33 κατηγορούμενους για την κατάρρευση του εργοστασίου όλοι απαλλάχθηκαν από τις κατηγορίες με ασαφή αιτιολογία.\nΣε συγγενείς μερικών από τα θύματα δώθηκαν αποζημιώσεις που έφταναν 17.000 € για νεκρό αδελφό, 30.000 € για νεκρό γονιό και 40.000 € για κάθε νεκρό παιδί. Το Μάιο του 2010 αποφασίστηκε από το Συμβούλιο της Επικρατείας ότι η Νομαρχία έχει αυτοτελείς ευθύνες, καθώς δεν διενήργησε σωστά τους προληπτικούς και κατασταλτικούς ελέγχους στην κατασκευή του εργοστασίουκαι πρέπει να αποζημιώσει τα θύματα με 18 εκατομμύρια ευρώ.\nΤελικά το 2012 αποφασίστηκε από το Περιφερειακό Συμβουλίο Αττικής η καταβολή 13 εκατομμυρίων € σε συγγενείς των θυμάτων από τους πόρους της περιφέρειας.


Πούγγουρας: «Απλά έβαλε το γκολ και κέρδισε η ΑΕΚ, στο χέρι μας να δυσκολέψουμε τον ΠΑΟΚ» - Leoforos.gr\nΠούγγουρας: «Απλά έβαλε το γκολ και κέρδισε η ΑΕΚ, στο χέρι μας να δυσκολέψουμε τον ΠΑΟΚ»\nΣτην αποτελεσματικότητα της ΑΕΚ απέδωσε την ήττα του Παναθηναϊκού ο Αχιλλέας Πούγγουρας, ενώ επισήμανε ότι οι λεπτομέρειες θα παίξουν ρόλο στο ματς με τον ΠΑΟΚ.\nAναλύτικα όσα ανέφερε ο νεραρός αμυντικός του Παναθηναϊκού\n«Δεν καταφέραμε να σκοράρουμε και ήρθε η ήττα. Είχαμε ευκαιρίες με τον Μακέντα και τον Χατζηγιοβάννη, αλλά γενικότερα δεν δημιουργήσαμε πολλές φάσεις, ούτε όμως η ΑΕΚ δημιούργησε πολλές ευκαιρίες. Απλά έβαλε το γκολ και κέρδισε».\nΌσο για τη ρεβάνς του Παναθηναϊκού με τον ΠΑΟΚ;\n«Δεν κάναμε καλό ματς στην Τούμπα, πλέον είναι στο χέρι μας να δυσκολέψουμε τον ΠΑΟΚ. Θα προσπαθήσουμε να σκοράρουμε όσο περισσότερο μπορούμε, οι λεπτομέρειες θα παίξουν τον ρόλο τους. Άμα σκοράρουμε πρώτοι θα αλλάξει το παιχνίδι και θα πάει με το μέρος μας».


«Αν ακουστεί ότι μίλησες θα σε σκίσω» – Οι διάλογοι αστυνομικού με επιχειρηματία, στον οποίο θα μείωνε πρόστιμο – Politis Online\nΖήτησε χρήματα προκειμένου να… μεσολαβήσει για να μειωθεί το πρόστιμο που του είχε επιβληθεί από την Επιθεώρηση Εργασίας για απασχόληση αλλοδαπών χωρίς τα απαραίτητα νομιμοποιητικά έγγραφα.\nΔεν υπολόγισε, ωστόσο, πως οι αστυνομικοί της Αδιάφθορων της ΕΛ.ΑΣ. ήταν έξω από το γραφείο. Με την ανταλλαγή των προσημειωμένων χρημάτων εισέβαλαν και πέρασαν χειροπέδες στον αστυνομικό. «Την πάτησα», αναφώνησε…\nΣύμφωνα με το ρεπορτάζ της εφημερίδας «Ελεύθερος Τύπος»Ο αστυνόμος Α’, σύμφωνα με την έρευνα της ΕΛ.ΑΣ. και τη δικογραφία που σχηματίστηκε, φέρεται να Ζήτησε από τον καταγγέλλοντα άνδρα να βρεθούν στις 23 Σεπτεμβρίου στο γραφείο του, λέγοντάς του πως μπορούσε να τον βοηθήσει ώστε να μειωθεί το πρόστιμο που θα του επιβληθεί από 10.500 ευρώ σε 1.500 ευρώ για τον κάθε αλλοδαπό. Ο αξιωματικός της ΕΛ.ΑΣ. φέρεται επίσης να του ζήτησε το ποσό των 10.000 ευρώ για να «πληρώσω κάποιον άνθρωπο στην Επιθεώρηση Εργασίας».\n«Θα με προσκυνάς εν τέλει.».\nΟ αξιωματικός της ΕΛ.ΑΣ. στην πρώτη συνάντησή του με τον επιχειρηματία, σύμφωνα με την έρευνα, είχε… διασφαλίσει ότι δεν τον ηχογραφούσε ελέγχοντας ακόμη και το κινητό του τηλέφωνο. Ωστόσο παρέλειψε να σκεφτεί ότι τον κατέγραφε στη δεύτερη και τελευταία συνάντηση την περασμένη Τρίτη για να «κλείσει η υπόθεση». Εκεί, όπως ανέφερε η έρευνα της Διεύθυνσης Εσωτερικών Υποθέσεων, ο αξιωματικός του είπε… χαμηλόφωνα πως άλλαξε τις καταθέσεις των Πακιστανών και ότι «η υπόθεση θα μείνει εκεί και δεν θα ανακατευτεί καθόλου η Επιθεώρηση».


Προς “Κλ. Βικελίδης” η Εθνική για την πρώτη φάση του Nations League – VickyPedia\nΠρος “Κλ. Βικελίδης” η Εθνική για την πρώτη φάση του Nations League\nΗ κάθε περίπτωση είναι διαφορετική και για την τελική επιλογή θα εξαρτηθεί σε μεγάλο βαθμό, εάν τα παιχνίδια του ομίλου με Σλοβενία, Μολδαβία και Κόσοβο θα πραγματοποιηθούν κεκλεισμένων των θυρών λόγω κορονοϊού.\nΣύμφωνα με πληροφορίες, αυτή την στιγμή το γήπεδο του Άρη συγκεντρώνει αρκετές πιθανότητες να είναι μία από τις δύο βασικές έδρες της Εθνικής ομάδας στο UEFA Nations League. Και αυτό διότι το «Κλεάνθης Βικελίδης» είναι ένα καθαρά ποδοσφαιρικό γήπεδο, που μετατρέπεται σε καυτή έδρα.\nΑντιδράσεις των καθηγητών για το άνοιγμα των σχολείων


Σόφη Πασχάλη: Όσα είπε για τον Αγγελόπουλο & τις συνθήκες στο Survivor | κοσμικα , gossip | womenonly.gr\nΣόφη Πασχάλη: Όσα είπε για τον Αγγελόπουλο & τις συνθήκες στο Survivor\nΓια τα όσα βίωσε μέσα στο Survivor μίλησε η Σόφη Πασχάλη και περιέγραψε τις συνθήκες που επικρατούν στο νησί.\nΌπως είπε η ίδια οι συνθληκες είναι εξαντλητικές ενώ στο νησί άντρες και γυναίκες γίνονται ένα φύλο όλοι.\n«Είσαι πραγματικά σε ένα μέρος που δεν έχεις αλλαξιά. Φοράς ένα σορτσάκι, ένα μαγιό, ένα μπλουζάκι και ένα αθλητικό. Με αυτό το αθλητικό μπαίνεις και στη θάλασσα, είναι συνέχεια νωπό. Δεν έχουμε περίοδο. Μια γυναίκα όταν δεν έχει περίοδο, γίνεται ένας άντρας. Γίνονται όλοι ένα φύλο όταν είσαι εκεί».\nΌσο για τον Γιώργο Αγγελόπουλο και τη διαμάχη που είχαν η ίδια δήλωσε πως ήταν απλά μια αντιμαχία που είχε μαζί του.\n«Ό,τι αντιμαχίες είχαμε με όλους είχαμε και με τον Γιώργο, τίποτα παραπάνω. Αυτή η έκθεση που έχει ο Γιώργος είναι πάρα πολύ όμορφη και μακάρι το παιδί να κερδίσει κιόλας. Εγώ δεν είχα καμία σκοπιμότητα γιατί δεν πήγαινα για το έπαθλο. Εδώ και ενάμιση χρόνο έχω ταχθεί στην αυτογνωσία. Ο μοναδικός λόγος που πήγα εκεί είναι γιατί μια εσωτερική φωνή μου έλεγε ότι αν θέλεις να κάνεις πράξη αυτά τα οποία σου λέει η καρδιά σου. Άρα θα πρέπει να πάω να δοκιμαστώ σε κάτι δύσκολο. Θα το ξαναέκανα».\nΚαι συνέχισε λέγοντας πως «με το ψάρι έδωσα ένα παράδειγμα. Ήθελα κάτι να πω από κάτι που είχε συμβεί. Από εκεί και πέρα δεν είπαμε ποτέ τι είχε συμβεί, απλά ήμασταν διάσπαρτοι και είναι μια απόφαση που την πήραμε όλοι μαζί γιατί είχαμε πει ότι θα τα ξαναβρούμε. Μόνο που δεν είχε τελειώσει για κάποιους».


Αναζητάτε το ζωάκι σας ή βρήκατε πυρόπληκτο ζώο; Τι πρέπει να κάνετε - ertnews.gr\nΑναζητάτε το ζωάκι σας ή βρήκατε πυρόπληκτο ζώο; Τι πρέπει να κάνετε\nΤεράστια κινητοποίηση εθελοντών για τη διάσωση και περίθαλψη πυρόπληκτων ζώων.\n10/08, 10:52 πμ\nUpd: 10/08, 11:36 πμ\n@EUROKINISSI / ΤΑΤΙΑΝΑ ΜΠΟΛΑΡΗ\nΠολλά είναι τα ζώα που βρέθηκαν στις πληγείσες περιοχές μετά τις πρόσφατες πυρκαγιές και αναζητούνται οι ιδιοκτήτες τους, όσο και τα ζώα που παραμένουν αβοήθητα ή και τραυματισμένα, σε σπίτια ή μέρη της ευρύτερης περιοχής.\nΤο Όλοι Μαζί Μπορούμε, σε συνεργασία με το Dogs’ Voice, έθεσε σε λειτουργία την πλατφόρμα animals.oloimaziboroume.gr για τα ζώα που χάθηκαν, ή βρέθηκαν, ή αναζητούνται στις περιοχές που επλήγησαν από τις καταστροφικές πυρκαγιές.\nΌσοι έχασαν, ή βρήκαν ένα ζώο, μπορούν να στείλουν μήνυμα στη σελίδα του Dogs’ Voice στο Facebook ή στο Dogs’ Voice στο Instagram, με μια φωτογραφία του ζώου, το φύλο του, την περιοχή που εντοπίστηκε ή χάθηκε και ένα τηλέφωνο επικοινωνίας. Στη συνέχεια, οι φωτογραφίες και οι σχετικές πληροφορίες θα καταχωρούνται στην ιστοσελίδα animals.oloimaziboroume.gr\nΠολλές είναι οι οργανώσεις που έσπευσαν άμεσα να διασώσουν και να περιθάλψουν πυρόπληκτα ζωάκια. Αν αναζητάτε το κατοικίδιό σας και δεν το βρίσκετε στην προαναφερθείσα πλατφόρμα, μπορείτε να δοκιμάσετε και στους ακόλουθους λογαριασμούς στα μέσα κοινωνικής δικτύωσης ή να καλέσετε στα ακόλουθα τηλέφωνα, τα οποία όμως ενδέχεται να μην απαντήσουν αμέσως, λόγω φόρτου εργασίας.\nΠρώτες βοήθειες για πυρόπληκτα ζώα\nΗ Εθελοντική Δράση Κτηνιάτρων Ελλάδος δίνει τις ακόλουθες οδηγίες για το τι πρέπει να κάνουμε αν βρούμε πυρόπληκτο ζώο:\nΕλεωνόρα Βαβάτση, Π.Μπακογιαννη 41 Πάτημα Χαλανδρίου 15238, 2108104875\nΑδαμάντιος Παΐδας , Αρχιεπ. Χρυσ. Παπαδοπούλου 10 , 14342, Νέα Φιλαδέλφεια, 2102517540\nΜπατσας Ιωαννης, Αγαμέμνονας Μεταξά 21, Αθήνα 11524, 210-6926714, 6977 239000\nΜπλέτσα Νάνσυ, Ερατοσθένους 33, 11635 Αθήνα, 2111828941\nΝικος Παυλοπουλος, Λ.Καραμανλη 15 Αναβυσσος 19013, 2291078087 6946158096\nΚτηνιατρείο Καρούζος Γεώργιος-Γεωργανά Αρσινόη, Ζαχαρία Παπαντωνίου 28 και Λαμπακη 31, Άγιος Ελευθέριος, Αχαρνών, Αθήνα 6936178611\nΚτηνιατρείο Πέζαρος Παύλος – Γρεβεντοπουλου Ελευθερία, Λ.Σαλαμίνος 69, Σαλαμίνα ΤΚ 18901, 2104675910, 6974869253, 6938300449\nΚτηνιατρείο Ζωοΐαση – Κωνσταντίνα Δαρεμά, Δυρραχίου 51-53 Αθήνα 10443, 2155600639\nΓια Παραγωγικά Ζώα τηλεφωνείτε στο Dr Κανναβό Θεόδωρο στο 6932814472\nΟ δρ. Κανναβός, κτηνίατρος και μέλος του ΔΣ της Εθελοντικής Δράσης Κτηνιάτρων Ελλάδος μίλησε στο δελτίο ειδήσεων της ΕΡΤ για τις συγκινητικές προσπάθειες των εθελοντών σε όλη την Ελλάδα. «Η ανταπόκριση του κόσμου δεν είναι απλά συγκινητική, είναι απίστευτη. Ειλικρινα, δεν το χωράει ο ανθρώπινος νους πόση συμπαράσταση έχουμε από τον κόσμο», λέει χαρακτηριστικά.\nΤο Σωματείο Περίθαλψης & Προστασίας Αδέσποτων Ζώων – Stray.Gr εφιστά την προσοχή σε όσους εθελοντές αναζητούν ζώα στις περιοχές από όπου πέρασε η φωτιά να μην απομακρύνουν ζώα που δεν χρήζουν άμεσης ανάγκης, που δεν είναι τραυματισμένα, που δεν κινδυνεύουν.\n«Αν χρειάζεται, αφήνουμε τροφή και νερό. Δεν μπαίνουμε σε σπίτια, ακόμα κι αν δεν βλέπουμε κάποιον. Η φωτιά έχει σβήσει και οι κάτοικοι έχουν επιστρέψει. Φυσικά, όσοι από εσάς εντοπίσετε περιστατικό σε κίνδυνο ή τραυματισμένο το μεταφέρετε άμεσα στο σταθμό του Γαλατσίου (ΑΣΤΗΡ ΛΑΤΟ – πρώην λατομείο Γαλατσίου, τέρμα Ήρας) ώστε να γίνει η καταγραφή του και να εξεταστεί από τους κτηνιάτρους», γράφουν σε σχετική τους ανάρτηση.\nΟι χώροι προσωρινής φιλοξενίας των ζώων\nΤεράστια ήταν η κινητοποίηση για τα πυρόπληκτα ζώα, με χιλιάδες εθελοντές να σπεύδουν να προσφέρουν τον χρόνο τους, τις γνώσεις τους, καθώς και τροφές και φάρμακα.\nΣτον σταθμό της ΕΔΚΕ στο Ολυμπιακό Χωριό παρέχονται οι πρώτες βοήθειες και στη συνέχεια τα ζώα μεταφέρονται στον σταθμό Γαλατσίου – στο πρώην Λατομείο – για καταγραφή και φιλοξενία.\nΕκεί στήθηκε προσωρινός χώρος φιλοξενίας των πυρόπληκτων ζώων χωρητικότητας 300 θέσεων για σκύλους και ειδικό εσωτερικό γατωνα στις 6 Αυγούστου. Μέσα σε 5 ώρες περίπου 300 εθελοντές καθάρισαν εσωτερικούς και εξωτερικούς χώρους, έστησαν υποδομές, έφτιαξαν τέντες, μετέφεραν πράγματα, έκαναν χώρο προμηθειών, κατέγραψαν, φωτογράφισαν και δημιούργησαν από το μηδέν τον 24ωρο χώρο προσωρινής φιλοξενιας πυρόπληκτων ζώων. Μια πραγματικά τεράστια προσπάθεια με αρωγό τον Δήμο Γαλατσιου, το ΓΕΕΘΑ και την Περιφέρεια Αττικής.\nΗ κάμερα της ΕΡΤ κατέγραψε πλάνα από το κέντρο διαχείρισης που έχει στηθεί εκεί.\nΣτον σταθμό γίνεται πλήρης καταγραφή των ζώων, κτηνιατρικός έλεγχος, αποπαρασίτωση, έλεγχος για τσιπ και κατόπιν μεταφορά σε φιλοξενία είτε εντός σταθμού είτε εκτός σε εθελοντές που έχουν δηλώσει μέσω μίας φόρμας φιλοξενίας που αναρτήθηκε στο διαδίκτυο τις πρώτες μέρες των πυρκαγιών.\nΗ ανταπόκριση του κόσμου ήταν ανέλπιστα μεγάλη, καθώς σε πολύ λίγο χρόνο περισσότεροι από 2000 άνθρωποι είχαν εκδηλώσει την προθυμια τους να φιλοξενήσουν κάποιο πυρόπληκτο ζώο. Η οργάνωση Dog’s Voice, που συντονίζει το όλο εγχείρημα, κάνει με κάθε εθελοντή πρώτα συνέντευξη καταλληλότητας τηλεφωνικά, δίνοντας προτεραιότητα σε όσους επιθυμούν να φιλοξενήσουν για περισσότερο από έναν μήνα.\nΤο Dogs’ Voice τονίζει πως έχουν υπερκαλυφθεί οι ανάγκες σε τροφές, σε crate και σε εθελοντές και κάνει έκκληση να μην προσέρχεται ο κόσμος αν δεν ζητηθεί γιατί δημιουργείται πρόβλημα στη διαχείριση. “Έχουν έρθει ήδη πάνω από 2.000 εθελοντές”, αναφέρει η Έλενα Δέδε, ιδρύτρια και managing director της οργάνωσης Dogs’ Voice.\nΗ Ελληνική Φιλοζωική Εταιρεία εξασφάλισε άλλες 15 θέσεις σκύλων και 10 γατιών προερχόμενα από πληγείσες περιοχές με ανάγκη κτηνιατρικής περίθαλψης ή φιλοξενίας στις εγκαταστάσεις της στο Κορωπί.\nΤι θα γίνει με όσα ζώα δεν επανενωθούν με ιδιοκτήτες\nΌπως αναφέρει το Dogs’ Voice, όσα ζώα δεν επανενωθούν με τους ιδιοκτητες τους μέχρι 15 Σεπτεμβρίου και όσα επιβεβαιωθούν ως αδέσποτα θα προωθηθούν για υιοθεσία.\n«Όσα δεν υιοθετηθούν μέχρι 15 Σεπτεμβρίου θα παραμείνουν σε φιλοξενία (είτε εθελοντών είτε επί πληρωμή) μέχρι να υιοθετηθούν οριστικά. Δεν θα επανεντάξουμε κανένα ζώο από αυτά που αναλάβαμε, σε συνεννόηση πάντα με τους Δήμους και τα τοπικά σωματεία. Όλα τα κτηνιατρικά έξοδα των ζώων θα καλυφθούν απο το Dogs’ Voice μέσω δωρεών. Θα συντάξουμε αναλυτική αναφορά για όλα τα ζώα, τη διαχείριση , τα έξοδα τους και τους δωρητες που στήριξαν όλη αυτή την τεράστια προσπάθεια την οποία και θα αναρτήσουμε δημόσια και με πλήρη διαφάνεια».\nΧανιά: Φωτιά σε ξενοδοχείο στον Κάτω Σταλό\nΚαταστροφή κατοικίας από μεγάλη φωτιά στο Λαντζόι Πύργου


Πόνος στην κοιλιά αριστερά ή δεξιά: Τι μπορεί να είναι το καθένα – Newsitamea\nΠολύ γενικά, ο πόνος στην κοιλιά μπορεί να χαρακτηριστεί ως οξύς, “σαν μαχαίρωμα”, κράμπα, κολικός, ή ένα γενικευμένος πόνος. Κολικός σε αυτή την περίπτωση σημαίνει ότι ο πόνος σταδιακά επιδεινώνεται, υποχωρεί για λίγο και στη συνέχεια στη συνέχεια εντείνεται και πάλι. Αυτό μπορεί να συμβεί κατ’ επανάληψη.\nΈνας γιατρός θα σας ρωτήσει επίσης αν ο πόνος στην κοιλιά σας είναι “σαν να μετατοπίζεται” (ακτινοβολεί) προς μια συγκεκριμένη κατεύθυνση. Έχοντας αυτές τις πληροφορίες και τη θέση του πόνου στην κοιλιά, μαζί με άλλα συμπτώματα (όπως το αν έχετε αδιαθεσία, έμετο, διάρροια κλπ) ένας παθολόγος μπορεί να κάνει μια πρώτη εκτίμηση για την πάθησή σας.\n– Καρδιακός πόνος: Στηθάγχη, ή έμφραγμα του μυοκαρδίου (μπορεί να υπάρχει κεντρικός πόνος στο στήθος)\n– Πνεύμονας: Πνευμονία, ή πλευρίτιδα στον κάτω αριστερό λοβό\n– Αορτικό ανεύρυσμα: Ρήξη ή ανατομή (μπορεί να υπάρχει πόνος στο στήθος, την πλάτη, την οσφυϊκή χώρα ή στην κοιλιά)\n– Στομάχι (επιγάστριο άλγος, πόνος στην κοιλιά στο πάνω αριστερά μέρος, ή πόνος στην πλάτη):\n– Παχύ έντερο (αριστερή πλευρά και σπληνική καμπή):\n– Πάγκρεας (ο ασθενής μπορεί να έχει επιγάστριο ή πόνο στην πλάτη):\n– Διάφραγμα και περιτόναιο (η θέση του πόνου εξαρτάται από το ποιά περιοχή του περιτοναίου εμπλέκεται – ο ασθενής μπορεί να έχει πόνο και στον ώμο εάν το διάφραγμα είναι ερεθισμένο):\nΟ πόνος στο δεξιό ανώτερο τεταρτημόριο της κοιλιάς μπορεί να προκληθεί από μια ευρεία ποικιλία παθήσεων.\nΗ ηλικία, το φύλο και η γενική κατάσταση του ασθενούς θα επηρεάσει την πιθανή διάγνωση.\n– Νόσος του ήπατος και της χοληδόχου κύστης:\n– Πρόβλημα στο έντερο:\n– Καρδιαγγειακή νόσος:\n— Ο πόνος από ρήξη κοιλιακού ανεύρυσματος αορτής είναι συνήθως εντονότερος στην πλάτη και μπορεί να προέρχεται από το στήθος και να εξαπλώνεται στα πόδια. Άλλες αρτηρίες μπορεί επίσης να έχει ανευρύσματα που αιμορραγούν.\n– Πρόβλημα στο νεφρό:\n– Αναπνευστική νόσος (ο πόνος μπορεί να προκύψει από τον δεξιό κάτω λοβό του πνεύμονα):\n– Ενδοκρινικές ή εξωκρινείς νόσοι:\n— Καρκίνωμα του παγκρέατος (τείνει να παράγει πόνο πόνος μεταξύ των ωμοπλατών, ο οποίος χαλαρώνει όταν ο ασθενής κλίνει προς τα εμπρός)\n— Ο έρπης ζωστήρ μπορεί να παρουσιάσει ως πόνος στην κοιλιά στο επάνω δεξί μέρος πριν εμφανιστούν τα τυπικά κυστίδια στην επιδερμίδα.\n— Απόστημα ή αέρια μετά από λαπαροτομία ή, πιο συχνά, λαπαροσκόπηση. Και πάλι ο πόνος μπορεί να αντανακλάται στον ώμο\n— Μια σπάνια κατάσταση γνωστή ως σύνδρομο Fitz-Hugh και Curtis. Σε αυτή την περίπτωση υπάρχει φλεγμονή της κάψουλας του ήπατος που σχετίζεται με λοίμωξη του γεννητικού συστήματος. Λέγεται ότι συμβαίνει στο 25% των ασθενών με φλεγμονώδη νόσο της πυέλου. Εκδηλώνεται με οξύ, πλευριτικό πόνο στο επάνω δεξί μέρος της κοιλιάς, αλλά μπορεί να μην υπάρχουν σημάδια σαλπιγγίτιδας.\nΠΗΓΗ: www.iatropedia.gr , patient.info\nΈνας άντρας και ο παράλυτος χωρίς χέρια φίλος του, φυτεύουν δέντρα. 13 χρόνια αργότερα, το δημιούργημά τους μας κόβει την ανάσα\nΑντιδήμαρχος πάρκαρε σε θέση ΑμεΑ -Σάλος στην Εδεσσα – ΦΩΤΟ\nΣυνδυαστική θεραπεία για το ανεγχείρητο και για το μεταστατικό μελάνωμα\n8 εκπληκτικές χρήσεις του Vicks VapoRub που θα θέλατε να γνωρίζατε νωρίτερα


Γιώργος Λιάγκας: Η νέα στήλη για τις γυναίκες που ανακοίνωσε, μετά τη διακωμώδηση της σεξουαλικής επίθεσης σε φοιτήτρια\nΓιώργος Λιάγκας ΕΣΡ ΣΚΑΪ\n02/12/2019, 14:40 14\nΜια μέρα πριν από την προγραμματισμένη για αύριο απολογία των στελεχών του ΣΚΑΪ ενώπιον του ΕΣΡ, ο παρουσιαστής ζήτησε και πάλι συγγνώμη στον αέρα για το «χοντρό, το μεγάλο λάθος που κάναμε στην εκπομπή»\nΠρολογίζοντας μια νέα στήλη που θα ενταχθεί στην εκπομπή «Μεσημέρι», μια στήλη που «θέλει να δώσει βήμα στη γυναίκα» όπως είπε ο Γιώργος Λιάγκας, αναφέρθηκε στο περιστατικό της σεξουαλικής επίθεσης σε φοιτήτρια του ΑΠΘ από συμφοιτητή της και συγκεκριμένα απολογήθηκε για μία ακόμη φορά για τον τρόπο που παρουσιάστηκε στη εκπομπή του. «Πριν από τρεις εβδομάδες περίπου, εδώ στην εκπομπή κάναμε ένα “χοντρό”, ένα μεγάλο λάθος. Προφανώς ήταν άθελά μας, προφανώς δεν υπήρχε καμία στοχοποίηση, καμία πρόθεση, ήταν μια χοντροκομμένη πλάκα η οποία μας ακολούθησε από το γραφείο πάνω. Δεν το πήραμε χαμπάρι. Καμιά φορά συμβαίνει και στις καλύτερες των οικογενειών. Ζητήσαμε ειλικρινέστατο συγγνώμη, μία, δύο και τρεις φορές. Φάγαμε και το βρίσιμό μας, απόλυτα δικαιολογημένο. Δεν αρκεί όμως αυτό, γιατί αισθανόμαστε πάρα πολύ άσχημα, δεν το έχουμε ξεπεράσει και δεν ξέρω αν θα το ξεπεράσουμε και ποτέ αυτό που κάναμε, διότι στενοχωρήσαμε και ανθρώπους που δεν θα έπρεπε. Στεναχωρήσαμε και πάρα πολλές γυναίκες που μας ακολουθούν όλα αυτά τα χρόνια. Το ελάχιστο που θα μπορούσαμε να κάνουμε θα ήταν να δώσουμε μέσα από αυτήν εδώ την εκπομπή, βήμα στη γυναίκα» σημείωσε ο Γιώργος Λιάγκας.\nΠιστεύουν ότι με τη νέα στήλη θα πάθουμε Αλτσχάιμερ. Τραγικοί απλά\nΑυτόν και να πεθάνει, θα τον δείχνουν να κάνει εκπομπές μέσα από το φέρετρο!\nΚοιτα να δεις,που μια εκπομπη του Λιαγκα κοντευει να γινει μειζον εθνικο θεμα.Και καθε μερα και απο μια συγγνωμη του παρουσιαστη,γνωστου σπεσιαλιστα του ειδους κανιβαλισμος και αναδιπλωση.Οχι αλλες συγγνωμες!Κατηντησε θλιβερος.Δεν πειθει κανεναν.\nΦαίνεται απ'το ύφος του και μόνο,ότι αναγκάζεται.Να παραιτηθεί αν έχει κότσια.\nΔεν φταίει ο Λιαγκας το είδος της τηλεόρασης που κάνει αντανακλά και το ποιόν του. Φταίνε αυτοί που δίνουν βήμα σε όλους αυτούς τους αγράμματους που βρίσκουν πάτημα και το παίζουν ..."επώνυμοι"!!!!! Αλλά αφού υπάρχει κοινό που τους ακολουθεί....................!!!!!!!!!!!!!!!!!!!!\nτελειωσες γελοιε καραγκιοζη....ακου εκει λεει την ειχαμε αρχισει απ το γραφειο την πλακα και την συνεχισαμε στην εκπομπη...εμετικος...\nΠυροτέχνημα η νέα στήλη ενόψει ΕΣΡ. Επίσης συμφωνώ οι γυναίκες απαράδεκτες.\nΑρα το ξεκινήσατε από πιο πριν από το γραφείο και το συνεχίσατε και στην εκπομπή. Δηλαδή ακόμα χειρότερα.\nΜπραβο στον Κ. Λιαγκα! Φαινεται πραγματικα μετανιωμενος! Σιγουρα το μετανιωσε! Ακομα και ο Θεος συγχωρει, εσεις παλι κριτες ΟΧΙ!!! Ζητω ο Θεός!\nΠαραιτήσου σαλίγκαρε με όλο το γκρουπ των ξεφτιλισμένων γυναικών που πήραν μέρος στην πλάκα. Δεν ήταν πλάκα, ήταν το επίπεδό σας.


εωθινόν: Βούλγαροι έκλεβαν πατάτες από το Οχυρό Κ. Νευροκοπίου\nΒούλγαροι έκλεβαν πατάτες από το Οχυρό Κ. Νευροκοπίου\nΤΟ ΕΙΔΑΜΕ κι αυτό! Εννέα Βούλγαροι, όπως αναφέρει το αστυνομικό δελτίο, συνελήφθησαν στον Οχυρό Δράμας, να κλέβουν πατάτες μέσα από το χωράφι! Πρόκειται για πέντε άνδρες και τέσσερις γυναίκες, ηλικίας από 21 έως 47 ετών.\nM Η κλοπή έγινε το μεσημέρι της 25ης Μαρτίου και όπως μας ενημερώνει το δελτίο Τύπου της Αστυνομίας, οι εν λόγω υπήκοοι Βουλγαρίας, «συνελήφθησαν επ’ αυτοφώρω να προβαίνουν αυθαίρετα σε εξαγωγή πατάτας (κλοπή) με γεωργικά εργαλεία και έχοντας ήδη φορτώσει 30 σακιά πατάτες, συνολικού βάρους 900 κιλών, σε αυτοκίνητο τύπου mini bus». Η αξία τους υπολογίζεται στα 450 ευρώ σύμφωνα με δήλωση του παθόντα.\nM Στην κατοχή των συλληφθέντων μάλιστα, βρέθηκαν επίσης 220 διακόσια είκοσι κενά σακιά χωρητικότητας τριάντα κιλών και οκτώ γεωργικά εργαλεία, τα οποία κατασχέθηκαν. Επίσης κατασχέθηκε το παραπάνω αυτοκίνητο των δραστών. Κατά την προανάκριση που ακολούθησε, σύμφωνα με δήλωση του παθόντα, έγινε γνωστό ότι κατά το χρονικό διάστημα από 23-3-2011 έως 25-03-2011, εκλάπησαν από το ίδιο χωράφι, δεκατέσσερις χιλιάδες 14.000 κιλά πατάτας, αξίας επτά χιλιάδων πεντακοσίων 7.500 Ευρώ.\nM Ορίστε λοιπόν, πού φτάσαμε! Άρχισαν να κλέβουν και πατάτες μέσα από το χωράφι για να τις πουλήσουν. Αυτή είναι η κατάσταση που επικρατεί στη Δράμα, από τότε που άνοιξαν τα σύνορα με το τελωνείο Εξοχής. Και οι κλοπές που έχουν συμβεί είναι πολλές και διάφορες. Απορία έχω, πώς και πού θα πωλούσαν αυτές τις πατάτες!\nM Για παράδειγμα, θα τις περνούσαν από τη δίοδο της Εξοχής προς την Βουλγαρία; Και πώς θα περνούσαν τα σύνορα; Για να μάζευαν αυτοί τόση πατάτα, σημαίνει ότι ήξεραν τον τρόπο να τις περάσουν. Θα τις διοχέτευαν απευθείας στην ελληνική αγορά; Σε κάποια λαϊκή αγορά σε κοντινό νομό. Χωρίς τιμολόγια και αποδείξεις; Θα τις πουλούσαν λαθραία στις γειτονιές με τη γνωστή μέθοδο «έλα, ωραία πατάτα Νευροκοπίου έχω… έλα κυρία μου να πάρεις!»;\nM Απόδειξη για άλλη μια φορά, ότι με τις τόσες κλοπές που συμβαίνουν από υπηκόους Βουλγαρίας στην περιοχή της Δράμας, ότι δεν γίνεται σωστή φύλαξη. Κλέβουν από σίδερα, καλώδια διαφόρων ειδών, τώρα πατάτες και ποιος ξέρει τι άλλο! Η σωστή φύλαξη πρέπει αφενός να γίνεται στα σύνορα και ο σωστός έλεγχος, που σημαίνει ότι κάτι τέτοιο δεν συμβαίνει. Αλλά κι από την άλλη, αποδεικνύεται ότι η Αγροφυλακή είναι απαραίτητη, έστω με την όποια μορφή κι αν υπάρχει!\nΑναρτήθηκε από ΕΩΘΙΝΟΝ στις 11:38 π.μ.\nΕτικέτες Δράμα ειδήσεις, Η πόλη μου, Κρίση